Document ID: /roh_data/filtered/Billingualer_Corpus_interleaved-de-rm.jsonl.gz/1233

This is a text translated from German to Rumantsch Grischun.
Materielle Anpassungen der Gesetzgebung an die neue Kantonsverfassung sind abgeschlossen

Die materiellen Anpassungen der Gesetzgebung an die neue Verfassung des Kantons Graubünden konnten termingerecht abgeschlossen werden. Die Bündner Regierung hat den Schlussbericht des Verfassungssekretariats zur Umsetzung der Kantonsverfassung zur Kenntnis genommen. Die Projektorganisation wird mit Dank für die zeitgerechte Erfüllung des Auftrags aufgelöst.

Am 1. Januar 2004 trat die neue Kantonsverfassung in Kraft. Diese verpflichtet die Regierung, die erforderlichen materiellen Anpassungen der Gesetzgebung bis Ende 2006 dem Grossen Rat zu unterbreiten. Erlasse, die bloss einer formellen Anpassung bedürfen, können erst bei einer späteren Revision angepasst werden. Die systematische Überprüfung der Rechtsordnung hatte ergeben, dass bei insgesamt 142 Erlassen Handlungsbedarf bestand, nämlich bei 7 Erlassen ein materieller und formeller, bei 40 Erlassen ein materieller, bei 92 Erlassen ein formeller und bei 3 Erlassen im Hinblick auf das Projekt zur Verwesentlichung und Flexibilisierung der Rechtsetzung und Rechtsanwendung. Um die Anpassungen vorzunehmen, wurden diese zu insgesamt 28 Rechtsetzungsprojekten gebündelt. Dazu gehörten unter anderem das Gesetz über die politischen Rechte, das Sprachengesetz, die Justizreform, die Parlamentsgesetzgebung, das Personalgesetz und das Regierungs- und Verwaltungsorganisationsgesetz.

Bis Ende 2006 wurden 27 Projekte vom Grossen Rat behandelt. Einzig ein Projekt, das aber bloss formelle und keine materiellen Anpassungen an die neue Verfassung bedingt, wird dem Parlament im Jahr 2007 vorgelegt. 21 Projekte wurden bereits ganz und zwei weitere teilweise in Kraft gesetzt. Die letzten Erlasse mit materiellen Anpassungen an die neue Kantonsverfassung wurden ebenfalls bereits vom Grossen Rat verabschiedet und können voraussichtlich bis Mitte 2007 in Kraft gesetzt werden. Bloss beim Sprachengesetz ist wegen eines allfälligen Referendums noch ungewiss, ob und wann das Gesetz in Kraft gesetzt werden kann.

Regierung spricht sich gegen eine höhere Kantonsbeteiligung beim gewerblichen Bürgschaftswesen aus

Die Bündner Regierung hält das gewerbliche Bürgschaftswesen für eine Bundesaufgabe. Die Kantone sollten deshalb nicht zu mehr finanziellen Leistungen verpflichtet werden, als dies heute der Fall ist. Dies hält die Regierung in ihrer Vernehmlassung zur Verordnung über die Finanzhilfen an gewerbeorientierte Bürgschaftsorganisationen des Bundes fest.

Die vereinigte Bundesversammlung nahm am 6. Oktober 2006 das Bundesgesetz über die Finanzhilfen an gewerbeorientierte Bürgschaftsorganisationen an. Dieses beauftragt den Bundesrat, eine Vollzugsverordnung zu erlassen. Im Verordnungsentwurf und den Erläuterungen wird präzisiert, wie die Hauptaufgaben, welche das Bundesgesetz dem Eidgenössischen Volkswirtschaftsdepartement überträgt, vollzogen werden sollen. Diese umfassen im Wesentlichen das Anerkennungsverfahren für die künftig vom Bund unterstützten Bürgschaftsgenossenschaften und die Mechanismen zur Entrichtung der Finanzhilfen. Darunter fallen insbesondere Verlustbeteiligungen, Verwaltungskostenbeiträge sowie nachrangige Darlehen.

Im Verordnungsentwurf wird in Zusammenhang mit den Verwaltungskosten und dem Aufbau von Aussenstellen eine Beteiligung der Kantone erwähnt. Der Regierung zufolge sollten allfällige Aussenstellen nach betriebswirtschaftlichen Kriterien aufgebaut werden. Die Kantone dürften demzufolge nicht zusätzlich belastet werden. In diesem Zusammenhang weist die Regierung darauf hin, dass sie mit der jetzigen Zusammenarbeit mit der Ostschweizerischen Bürgschafts- und Treuhandgenossenschaft sehr zufrieden ist.

Aus Gemeinden und Regionen

- Lavin: Das Projekt für die Verbauung Lavinuoz (Folgeprojekt Hochwasser August 2005) auf Gebiet der Gemeinde Lavin wird genehmigt. An die Kosten wird ein Kantonsbeitrag von 108'100 Franken bewilligt.

- Moesano: Der Waldentwicklungsplan Moesano wird genehmigt. Dieser regelt für die Region die zukünftige Waldnutzung und legt die langfristigen waldbaulichen Ziele und Behandlungsstrategien fest.

- Conters i.P.: Das Kurtaxengesetz der Gemeinde Conters i.P. vom 1. Dezember 2006 wird genehmigt.

- St. Antönien: Die Totalrevision des Steuergesetzes der Gemeinde St. Antönien vom 20. Oktober 2006 wird genehmigt.

- Tujetsch: Die Teilrevision des Steuergesetzes der Gemeinde Tujetsch vom 15. Dezember 2006 wird genehmigt.

- Samedan: Die Revision von Artikel 11 Absatz 1 des Steuergesetzes der Gemeinde Samedan vom 14. Dezember 2006 wird genehmigt. Ebenfalls genehmigt wird die Revision der Artikel 5 und 11 des Kurtaxengesetzes.

- Medel/Lucmagn: Die Revision von Artikel 8 des Steuergesetzes der Gemeinde Medel/Lucmagn vom 14. Dezember 2006 wird genehmigt.

- Luzein: Die Revision von Artikel 13 des Steuergesetzes der Gemeinde Luzein vom 30. November 2006 wird genehmigt.

Kantonsbeiträge an verschiedene Institutionen

- Waldwirtschaftsverband SELVA: Dem Bündner Waldwirtschaftsverband SELVA wird ein Kantonsbeitrag von 51'600 Franken zugesprochen.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 11.01.2007

Las adattaziuns materialas da la legislaziun a la nova constituziun chantunala èn finidas

Las adattaziuns materialas da la legislaziun a la nova constituziun dal chantun Grischun han pudì vegnir terminadas a temp. La regenza grischuna ha prendì enconuschientscha dal rapport final dal secretariat ch'era incumbensà da realisar la constituziun chantunala. L'organisaziun da project vegn dissolvida, e quai cun in engraziament per avair ademplì ad ura l'incumbensa.

Il 1. da schaner 2004 è entrada en vigur la nova constituziun chantunala. Quella oblighescha la regenza da suttametter al cussegl grond fin la fin da l'onn 2006 las adattaziuns materialas da la legislaziun ch'èn necessarias. Las adattaziuns da relaschs che ston mo vegnir adattads en moda formala pon vegnir fatgas pli tard en connex cun ina revisiun. L'examinaziun sistematica da l'urden giuridic aveva mussà ch'igl existiva in basegn d'agir tar totalmain 142 relaschs, numnadamain tar 7 relaschs in basegn d'agir material e formal, tar 40 relaschs in basegn d'agir material, tar 92 relaschs in basegn d'agir formal e tar 3 relaschs in basegn d'agir en vista al project da l'essenzialisaziun e da la flexibilisaziun da la legislaziun e da l'applicaziun dal dretg. Per far las adattaziuns èn quests relaschs vegnids cumpigliads a totalmain 28 projects da legislaziun. Tar quels tutgavan tranter auter la lescha davart ils dretgs politics, la lescha da linguas, la refurma da la giustia, la legislaziun davart il parlament, la lescha dal persunal e la lescha davart l'organisaziun da la regenza e da l'administraziun.

Fin la fin da l'onn 2006 ha il cussegl grond tractà 27 projects. Unicamain in project che pretenda dentant mo adattaziuns formalas e naginas adattaziuns materialas a la nova consituziun vegn suttamess al parlament l'onn 2007. 21 projects èn gia vegnids mess en vigur cumplettamain e dus auters parzialmain. Ils ultims relaschs che han stuì vegnir adattads materialmain a la nova constituziun chantunala èn er gia vegnids deliberads dal cussegl grond e pon vegnir mess en vigur probablamain fin la mesadad da l'onn 2007. Pervia d'in eventual referendum èsi intschert mo anc tar la lescha da linguas, sche e cura ch'ella possia vegnir messa en vigur.

La regenza è cunter ina participaziun pli gronda dal chantun tar las dumondas da cauziun a favur da las interpresas pitschnas e mesaunas

La regenza grischuna è da l'avis che las dumondas da cauziun a favur da las interpresas pitschnas e mesaunas sajan ina incumbensa da la confederaziun. Pervia da quai na duain ils chantuns betg vegnir obligads a dapli prestaziuns finanzialas che quai ch'igl è gia oz il cas. Quai exprima la regenza en sia consultaziun tar l'ordinaziun federala davart ils agids finanzials a las organisaziuns da cauziun a favur da las interpresas pitschnas e mesaunas.

Ils 6 d'october 2006 ha l'assamblea federala plenara deliberà la lescha federala davart ils agids finanzials a las organisaziuns da cauziun a favur da las interpresas pitschnas e mesaunas. Quella incumbensescha il cussegl federal da relaschar in'ordinaziun executiva. En il sboz da l'ordinaziun ed en las explicaziuns vegn precisà, co che las incumbensas principalas che la lescha federala deleghescha al departament federal d'economia duain vegnir exequidas. Quellas cumpiglian en emprima lingia la procedura da renconuschientscha per las associaziuns da cauziun che vegnan sustegnidas da la confederaziun ed ils mecanissems per pajar ils agids finanzials. Latiers tutgan spezialmain la participaziun a las perditas, contribuziuns als custs d'administraziun sco er emprests da daners subordinads.

En il sboz da l'ordinaziun vegn menziunada ina participaziun dals chantuns en connex cun ils custs d'administraziun e cun l'installaziun da posts externs. Tenor la regenza duessan eventuals posts externs vegnir installads tenor criteris da l'economia da manaschi. Ultra da quai na dastgassan ils chantuns betg vegnir engrevgiads supplementarmain. En quest connex punctuescha la regenza ch'ella saja fitg cuntenta cun la collavuraziun actuala cun las societads da cauziun e cun las societads cooperativas fiduziaras da la Svizra orientala.

Da vischnancas e da regiuns

- Lavin: Il project per la dustanza dal Lavinuoz (project consecutiv da las auas grondas da l'avust 2005) sin il territori da la vischnanca da Lavin vegn approvà. I vegn concedida ina contribuziun chantunala da 108'100 francs als custs.

- Moesano: Il plan per il svilup dal guaud dal Moesano vegn approvà. Quel regla l'utilisaziun futura dal guaud e fixescha las finamiras e las strategias da cultivaziun da la selvicultura a lunga vista per la regiun.

- Cunter en il Partenz: La lescha davart las taxas da cura da la vischnanca da Cunter en il Partenz dal 1. da december 2006 vegn approvada.

- St. Antönien: La revisiun totala da la lescha da taglia da la vischnanca da St. Antönien dals 20 d'october 2006 vegn approvada.

- Tujetsch: La revisiun parziala da la lescha da taglia da la vischnanca da Tujetsch dals 15 da december 2006 vegn approvada.

- Samedan: La revisiun da l'artitgel 11 alinea 1 da la lescha da taglia da la vischnanca da Samedan dals 14 da december 2006 vegn approvada. Approvada vegn er la revisiun dals artitgels 5 ed 11 da la lescha davart las taxas da cura.

- Medel/Lucmagn: La revisiun da l'artitgel 8 da la lescha da taglia da la vischnanca da Medel/Lucmagn dals 14 da december 2006 vegn approvada.

- Luzein: La revisiun da l'artitgel 13 da la lescha da taglia da la vischnanca da Luzein dals 30 da november 2006 vegn approvada.

Contribuziuns chantunalas a differentas instituziuns

- Federaziun forestala dal Grischun SELVA: La federaziun forestala dal Grischun SELVA survegn ina contribuziun chantunala da 51'600 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 11.01.2007